Publication: Magyar Közlöny
Issue: MK-2004-133 (Year: 2004, Number: 133)
Era: 2004-2010
Section: 170/2002. (VIII. 7.) Korm. rendelet 2. §-ában kihirdetett SzMGSz 4. Cikke 1. §-ának
Paragraph Index: 289

(5) Az SzMGSz 8. Cikke 2. §-ának második bekezdése helyébe a következő rendelkezés lép: „A feladó írásbeli kérelmére azonos fajta áruknak (érc, szén stb.) egy fuvarlevéllel, zárt vonatokkal (kocsicsoportokkal) történő fuvarozása ugyanarra a rendeltetési állomásra és ugyanazon átvevő részére megengedett, ha ehhez a fuvarozásban részt vevő valamennyi vasút hozzájárult. A feladó ebben az esetben köteles a szükséges adatokat a 13.1. számú mellékletben foglalt minta szerinti "Az egy fuvarlevéllel, zárt vonattal (csoportban) fuvarozott kocsikról készült jegyzék" nyomtatványba bevezetni, és azt a 13.2. számú mellékletben előírt példányszámban a fuvarlevéllel együtt átadni. A Jegyzéket az "Az egy fuvarlevéllel, zárt vonattal (csoportban) fuvarozott kocsik jegyzékének kitöltéséről szóló útmutató" (13.2. számú melléklet) előírásainak szigorú betartásával kell kitölteni. A Jegyzék egy példányát a vasút a fuvarlevél másodpéldánnyal (a fuvarlevél 3. lapja) együtt visszaadja a feladónak. A fuvarlevél "Kocsiszám", "Rakománytömeg (t)", "Tengely" és "Saját tömeg" rovataiba a feladó köteles bejegyezni a következő szöveget: "Lásd a csatolt jegyzéket (cirill szöveg)”.”

Source: https://magyarkozlony.hu/hivatalos-lapok/2f914edf5849f3c984469a1ac43700596bdffe3b/dokumentumok/f0c54d97242d25498cc71bba9d8cd96a4783e316/letoltes